Gegamo kalnagūbris
Gegamo kalnagūbris (arm. Գեղամա լեռնաշղթա, Gyeghama lyernashxt'a) arba Ahmanganas – kalnagūbris Armėnijoje, Armėnijos kalnyne, į vakarus nuo Sevano ežero. Aukštis iki 3597 m (Aždahako k.). Masyvas vulkaninės kilmės, sudarytas iš užgesusių ugnikalnių virtinės. Ilgis 70 km, plotis iki 48 km. Vidutinis aukštis – 2500 m. Šlaituose auga aukštažolės pievos, naudojamos kaip vasaros ganyklos. Gegamo kalnagūbris pasižymi savo gamtine įvairove, priešistorinių petroglifų gausa.